cyanic-selkie/wikianc huggingface dataset:
Գինեծաղիկ գազարատերև
Պահպանություն
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տեսակին սպառնացող հիմնական վտանգներն են՝ սահմանափակ տարածման շրջանները, մելիորացիան, գյուղատնտեսական հանդակների ընդլայնումը։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-Ի և Բեռնի կոնվենցիաների հավելվածներում։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Հովանոցավորներ Կատեգորիա:ՀՀ Կարմիր գրքում գրանցված բույսեր
Ջոն Ջի Յուն
Ջոն Ջիյուն (전지윤, )՝ հարավկորեացի երգչուհի, պարուհի, 4Minute խմբի անդամ, որն առաջելույթ է ունեցել 2009 թվականին Cube Entertainment լեյբլով։
Կենսագրություն
Ջիյունը ծնվել է 1990 թվականի հոկտեմբերի 15-ին Սեուլում, Հարավային Կորեա։ Մականուն։ Charisma Jiyoon, Teol teol Jiyoon, Junglass, Jiyoonit։ Ավարտել է Byeongjeom High դպրոցը։
2016 թվականի հունիսի 14-ին Cube Entertainment-ի հետ պայմանագրի ժամկետը լրացավ, և Ջիյունը չթարմացրեց այն։
Ֆիլմագրություն
TV-շոու
Ծանոթագրություններ
Կատեգորիա:Հոկտեմբերի 15 ծնունդներ Կատեգորիա:1990 ծնունդներ Կատեգորիա:Անձինք այբբենական կարգով Կատեգորիա:Սեուլ քաղաքում ծնվածներ Կատեգորիա:Երաժիշտներ այբբենական կարգով Կատեգորիա:Հարավկորեացի երգչուհիներ Կատեգորիա:21-րդ դարի երգչուհիներ Կատեգորիա:Հարավկորեացի պարուհիներ Կատեգորիա:Հարավկորեացի ռեփերներ
Պորտու Նասիունալի գավառ
Պորտու Նասիունալի գավառ  (Microrregião do Porto Nacional), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 304 110 մարդ 2006 թվականի տվյալով։ Զբաղեցված տարածքը 21 197,989 կմ²։ Բնակչության խտությունը 14,3  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Տոկանտինս նահանգի գավառներ
Անտոնիո Աբոնդիո
Նրա հայրը ծանոթացրել է նրան արվեստի տարբեր տեխնիկաների, մասնավորապես` մեդալների վրա պատկերների գծանշման հետ ։ Աշխատել է Վիեննայի և Պրահայի գերմանացի կայսրերի` Մաքսիմիլիան II-ի և Ռուդոլֆ II-ի արքունիքներում։
Նա ստեղծել է բազմաթիվ մետաղադրամների դրոշմանիշներ, ինչպես նաև մեդալներ` կայսերական ընտանիքի անդամների դիմանկարներով (Մաքսիմիլիան II-ը և նրա կինը` Մարի Իսպանսկին, Ռուդոլֆ II-ը, արքդուքս Էռնստը, Մատտիասը, Մաքսիմիլիանը, Ալբրեխտ VII Ավստիացին, Վենցելը, Կառլը)։
Համարվում է պարգևագիր մեդալի հեղինակ` ի պատիվ Բավարիայի դքսության Վիլհելմ V-ի (այժմ` գտնվում է Բեռլինի մետաղադրամների գրասենյակում)։
Մեդալներ ստեղծելիս, որպես կանոն օգտագործում էր մոմի մոդելներ։ Իր աշխատանքներում սովորաբար նշում էր «A.A.» կամ «AN:AB» ինիցիալներով։
Պարչին
Պարչին(Парчин), գյուղ, որը գտնվում է Սերբիայի հանրապետության Ալեքսանդրովացի շրջանում։
Բնակչություն
Ըստ 2002 թվականին կատարված մարդահամարի գյուղում բնակվում են 266 մարդ ։
Ծանոթագրություններ
Կատեգորիա:Ալեքսանդրովացի շրջանի բնակավայրեր Կատեգորիա:Սերբիայի գյուղեր
Ումեկյաններ
Ումեկյաններ, հայ խոշոր առևտրականներ, մեծահարուստ տոհմ 12-14-րդ դարերում։ Հիմնադիրը մանազկերտցի ճարի որդի Ումեկն է, որը նախ հաստատվել է Կարինում, իսկ 1240-ական թվականներին տեդավւոխվել Տվպիս։ Ծավալած առևտրական գործունեության և կուտակած հարստության շնորհիվ մեծ դիրք և ազդեցություն է ձեռք բերել վրաց (աղբյուրներում հիշվում է «Վրաց Գավիթ թագավորի հայր» տիտղոսով) և մոնղոլական արքունիքներում։ Մոնղոլական կառավարությունը հովանավորել է Ումեկին՝ նրա եկամուտներից գանձելով խոշոր տուրքեր։ Ումեկը Տփղիսի Մեյդան թաղամասում կառուցել է Ս․ Գևորգ հայկական եկեղեցին, Զաքարյաններից գնել Նոր Գետիկի վանքը՝ իր մերձակա կալվածքով։ Կնության է առել Խաչենի իշխան Զալալ Դոլայի դուստր Մամախաթունին՝ սերտ կապեր հաստատելով հայ իշխանական տների հետ։ Ումեկի մահից (մոտ 1267) հետո, նրա գործը շարունակել են որդիները՝ Քարիմատինը և ճարը (ծնված առաջին կնոջից՝ Թագուհուց), որոնք դարձել են խոշոր հողատերեր։ Քարիմատինը նույնիսկ ձեռք է բերել իշխանական կոչում։ Մամախաթունից ծնված Ումեկի որդու՝ Վախթանգի (մահացել է 1344), Եղեգիսում թաղվելու փաստը հիմք է տվել ենթադրելու, որ Ումեկյանները ազգակցական կապ են հաստատել նաև Օրբելյանների իշխանական տան հետ։ Նոր Գետիկի արձանագրություններում հիշվում են նաև Քարիմատինի և ճարի զավակների անունները, որոնք շինարարական գործունեություն են ծավալել վանքում և շրջակա կալվածատներում։ Ումեկյանների տոհմին վերաբերող վերջին տեղեկությունը թվագրվում է 1345 թվականին։
Կատեգորիա:Հայ ազնվական տոհմեր
Մանկական հիվանդություններ
Մանկական հիվանդություններ, հիվանդությունների խումբ, որոնք հանդիպում են առավելապես կամ բացառապես մանկական տարիքում և պայմանավորված են երեխայի օրգանիզմի անատոմիաֆիզիոլոգիական առանձնահատկություններով։ Ըստ ծագման և կլինիկական արտահայտության տարբերում են աճման ու զարգացման հիվանդություններ, մանկան օրգանիզմի ու արտաքին պայմանների կապի խախտման հիվանդություններ, մանկական վարակիչ հիվանդություններ։ Աճման ու զարգացման որոշ հիվանդություններ (էմբրիոֆետոպաթիաներ) սկսվում են դեռևս ներարգանդային կյանքում զանազան բացասական ազդեցություններից (վիրուսային հիվանդություններ, քրոմոսոմային շեղումներ, իոնացնող ճառագայթներ են)։ Որոշ հիվանդությունների առաջացման մեխանիզմում դեր են խաղում ժառանգական գործոնները (հայտնի են հարյուրից ավելի ժառանգական հիվանդություններ ու ախտանշախմբեր, որոնք արձանագրվում են միայն մանուկների մոտ)։ Այդ հիվանդությունների ժամանակին հայտնաբերման և արդյունավետ բուժման նպատակով ԽՍՀՄ խոշոր քաղաքներում կազմակերպվում են բժշկա-գենետիկական ստուգումներ։ Աճման ու զարգացման հիվանդություններից են նաև ռախիտը, թերսնուցումները (հիպոտրոֆիաներ), մարսողական օրգանների անկանոնությունները, բնածին արատները և այլն։ Մանկան օրգանիզմի ու արտաքին միջավայրի կապի խախտման հիվանդությունները (ծննդաբերական վնասվածքներ, հիպօքսիաներ, հեմոլիտիկ հիվանդություններ, էքսուդատիվ դիաթեզ, թոքերի բորբոքումներ, մարսողության սուր խանգարումներ և այլն) հիմնականում պայմանավորված են հոմեոստազն ապահովող ֆիզիոլոգիական մեխանիզմների թերզարգացմամբ։ Մանկական վարակիչ հիվանդություններն ունեն յուրահատուկ հարուցիչներ, վարակվում են օդակաթիլային, շփման, սննդային և այլ ճանապարհներով։ Առավել տարածված են օդակաթիլային (կարմրուկ, գրիպ, կապույտ հազ, խոզուկ, ջրծաղիկ, քութեշ) և աղիքային (դիզենտերիա, սալմոնելոզ, որովայնային տիֆ) վարակիչ հիվանդությունները։
Մանկական հիվանդություններն ուսումնասիրում են մանկաբուժությունը, ինչպես նաև հարակից մի շարք գիտություններ (մանկաբարձություն, մանկական վիրաբուժություն, ֆիզիոլոգիա, ախտաբանական ֆիզիոլոգիա, կլինիկական կենսաքիմիա և կլինիկական մորֆոլոգիա)։
Կանխարգելումը
Կատեգորիա:Մանկաբուժություն Կատեգորիա:Երեխաներ Կատեգորիա:Մանկական հիվանդություններ
Բոչոլետո
Բնակավայրի հովանավորներն են սուրբ Պետրոսը և Պողոսը։
Ժողովրդագրություն
Բնակչության աճ.
Արտաքին հղումներ
Կատեգորիա:Իտալիայի բնակավայրեր
Լիդիա Ֆորսոն
Լիդիա Ֆորսոն (Lydia Forson, ), գանացի դերասանուհի, գրող և պրոդյուսեր։ 2010 թվականին արժանացել է Աֆրիկյան կինոակադեմիայի մրցանակին Լավագույն դերասանուհու գլխավոր դերակատարման համար ։
Կենսագրություն
Լիդիա Ֆորսոնը ծնվել է 1984 թվականի հոկտեմբերի 24-ին Գանայի Մանկեսին քաղաքում ։ Նախնական կրթություն ստացել է Կենտուկիի Վիլմոր տարրական դպրոցում։ Ինը տարեկանում ընտանիքը տեղափոխվել է Գանա, որտեղ կրթությունը շարունակել է Ակոսոմբո միջազգային դպրոցում։ Միջնակարգ կրթությունը շարունակել է Կումասիի սուրբ Լուիս միջնակարգ դպրոցում։
Ծանոթագրություններ
Կատեգորիա:Գանացի դերասանուհիներ
Ուշկովսկայա Սուխայա
Ուշկովսկայա Սուխայա (Ушковская Сухая), գետ Կամչատկա թերակղզի, Ռուսաստանում։ Գետի երկարությունը մոտ 18 կմ։ Թափվում է Կամչատկա գետի աջ ափին՝ 218 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Լարման կայունարար
Լարման կայունարար, նախատեսված է հեռուստատեսային ընդունիչները և այլ ռադիոսարքեր լարման տատանումներ ունեցող էլեկտրական ցանցին միացնելու համար։ Կայունարարն ավտոմատ կերպով պահպանում է սնուցման անհրաժեշտ լարումը։ Այն աշխատում է 127 Վ կամ 220 Վ լարման փոխանակման հոսանքի ցանցից՝ տալով 220 Վ անվանական ելքային լարում։ Կայունարար ընտրելիս անհրաժեշտ է նկատի ունենալ, որ նրան միացված էներգիայի սպառողների ընդհանուր հզորությունը չպետք է գերազանցի կայունարարի հզորությունը (մեծությունը նշված է մոդելի անվանման մեջ)։ Այսպես, «ՓԼԿ-400» նշանակումը ցույց է տալիս, որ փոփոխական հոսանքի տվյալ կայունարարը նախատեսված է 400 Վտ հզորության համար։
Կատեգորիա:Էլեկտրականություն
Գրիգոր Գրիգորյան (այլ կիրառումներ)
Գրիգոր Գրիգորյան անունը կարող է վերաբերել հետևյալ անձանց.
Ավետիս Բարսեղյան
Ավետիս Բարսեղյան, հայ բեմանկարիչ։ ՀՀ վաստակավոր նկարիչ (2011) ։
Կենսագրություն
1995-1997 թվականներին՝ ՌԴ «Պրեմիերա» միավորման գլխավոր նկարիչ ։
1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի գլխավոր նկարիչ ։
Ծանոթագրություններ
Կատեգորիա:Հայ բեմանկարիչներ Կատեգորիա:ՀՀ վաստակավոր նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀՀ մշակույթի նախարարության ոսկե մեդալակիրներ
Ռիու Ֆորմոզուի գավառ
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Տոկանտինս նահանգի գավառներ
Տատասկ թևավոր
Տատասկ թևավոր, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա դեղնականչ մերկ բույս է, որն ունի 20-100 սմ բարձրություն։ Ցողունները ճյուղավորված են, կտրատված-թևավոր։ Տերևները վերևից մանր գորտնուկավոր են։ Զամբյուղներն ունեն երկար կոթեր և սովորաբար գտնվում են նոսր հուրարանաձև-վահանիկանման ծաղկաբույլերում։ Ծածկոցի թերթերը եզրերից թեթևակի ոստայնանման մազոտ են, գագաթին փշով և ունեն 0,5-1 մմ երկարություն։ Պսակը վարդագույն է ։
Տարածվածություն
Աճում է Երևանի ֆլորիստիկական շրջանում և Արարատավանի շրջակայքում։ Աճում է նաև Նախակովկասում, Արևելյան Կովկասում և Արևելյան Անդրկովկասում, Եվրոպայում, Արևմտյան Սիբիրում, Միջին Ասիայում, Հյուսիսարևմտյան Իրանում ։
Էկոլոգիա
Աճում է ստորին լեռնային գոտում՝ ծովի մակարդակից մոտ 800 մ բարձրության վրա, աղակալված ճահիճներում։ Ծաղկում է հուլիս-սեպտեմբեր ամիսներին, պտղաբերում՝ հուլիս-նոյեմբերին ։
Պահպանություն
Կրիտիկական վիճակում գտնվող տեսակ է։ Հայտնի է ընդամենը մեկ պոպուլացիա, որի տարածման և բնակության շրջանների մակերեսը 10 կմ²-ից պակաս է։ Աճում է ինտենսիվ յուրացվող տարածքում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում ։
ՀՀ Կառավարության 2008 թվականի որոշումով Արարատի աղակալված ճահիճները ընդգրկվել են բնության հուշարձանների ցանկում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր Կատեգորիա:Բազմամյա բույսեր Կատեգորիա:Կրիտիկական վիճակում գտնվող տեսակներ
Կարեն Սարգսյան (խմբավար)
Կարեն Աշոտի Սարգսյան, հայ խմբավար։ ՀՀ վաստակավոր արտիստ (2006)։
Մերտլ Կորբին
Ժոզեֆինա Մերտլ Կորբին (Josephine Myrtle Corbin, ), կրկնակի կոնքերով և չորս ոտքերով ծնված ամերիկուհի։ Նրա փոքր «ներքին» ոտքերից յուրաքանչյուրը զույգ էր կազմում առողջ ոտքերից մեկի հետ։ Ըստ Կորբինի՝ նա կարող էր շարժել ներքին ոտքերը, բայց դրանք շատ թույլ էին, ուստի դրանցով քայլել հնարավոր չէր։ Իր կյանքի ընթացքում շրջիկ կրկեսներում աշխատել է որպես դերասանուհի, բացի այդ, գրավել է իր ժամանակի բժիշկների լուրջ ուշադրությունը ։
Կորբինի հայրը՝ Վիլյամ Հ. Կորբինը, դստեր ծննդյան ժամանակ 25 տարեկան էր, իսկ մայրը՝ Նենսի Կորբինը (օրիորդական անունը՝ Սալլինս), դստեր ծննդյան ժամանակ 34 տարեկան էր։ Բժիշկները, որոնք ծննդաբերությունից անմիջապես հետո հետազոտել են երեխային, նշել են, որ երկու ծնողներն էլ շատ նման էին միմյանց․ «Երկուսն էլ շիկահեր էին, ունեին կապույտ աչքեր և շատ սպիտակ մաշկ»․ նրանք այնքան նման էին, որ բժիշկները կասկածել են նրանց՝ «արյունակից հարազատներ» լինելու մեջ։ Կորբիններն ունեցել են չորս որդի և չորս դուստր, այդ թվում՝ Նենսիի առաջին ամուսնությունից ծնված դուստրը ։
Փոքրիկ Մերտլի ծնունդն արտասովոր որևէ բանով աչքի չի ընկել, ըստ նրա մոր, որն ուրախ էր այդ կապակցությամբ. բժիշկները, ովքեր հետազոտել են երեխային նրա ծննդից անմիջապես հետո, նշել են, որ հասարակության ուշադրությունը «ճակատագրական կլիներ երեխայի և, հնարավոր է, մոր համար» ։ Կորբինն ուժեղ երեխա էր․ ծնվելուց երեք շաբաթ անց նա կշռում էր 10 ֆունտ, և, ինչպես հաղորդվում էր նույն տարում տպագրված ամսագրում, «մեծանում է առողջ» և «իրեն լավ է զգացում»։
Կարեն Սարգսյան (խմբավար)
Կենսագրություն
1989 թվականին հիմնել է «Տղամարդկանց երգչախումբը» և համերգներով բազմիցս շրջագայել Արևմտյան Գերմանիայում։ 1993 թվականին Սիդնեյ քաղաքի հայ համայնքը Սարգսյանին հրավիրել է աշխատելու «Կոմիտաս» երգչախմբի և Սիդնեյի սիմֆոնիկ նվագախմբի հետ ։
Մերտլ Կորբին
Տասներեք տարեկանում սկսել է մասնակցել շրջիկ կրկեսների ներկայացումների՝ «Տեխասցի չորսոտանի աղջիկ» կեղծանունով։ Նրա ելույթների առաջին գովազդային բրոշյուրներից մեկը նկարագրել է նրան որպես «այնքան քնքուշ, որքան ամառային արևը, և ​​այնքան երջանիկ, որքան օրը կարող է շարունակվել» ։ Նրա հայտնիությունն այնպիսին էր, որ շրջիկ կրկեսների մի քանի սեփականատերեր սկսել են կեղծ չորսոտանի կանանց ներկայացնել հասարակությանը, և նույնիսկ այն ժամանակ, երբ Կորբինն ինքն այլևս ելույթներ չէր ունենում, նրա հետ դեռ մրցում էր կեղծ լրացուցիչ ոտքերով մի քանի կանայք։ Տասնինը տարեկանում Կորբինն ամուսնացել է Քլինթոն Բիկնելլի հետ, որից ունեցել է հինգ առողջ երեխա՝ չորս աղջիկ և մեկ տղա։
Կարեն Սարգսյան (խմբավար)
Կենսագրություն
1994-2011 թվականներին և 2017 թվականից` Ա․ Սպենդիարյանի անվան օպերայի և բալետի ազգային ակադեմիական թատրոնի խմբավար։ Նրա ղեկավարությամբ երգչախումբը հյուրախաղերով հանդես է եկել Մոսկվայում (1995), ԱՄՆ-ում (1999), Իսպանիայում (1999, 2000), Լիբանանում (2001) և այլն ։ Ղեկավարել է Ջուզեպպե Վերդիի «Օթելլո», «Տրուբադուր», «Տրավիատա», «Աիդա», Գաետանո Դոնիցետիի «Պողիկտոս», Ռ. Լեոնկավալլոի «Պայացներ», Արմեն Տիգրանյանի «Անուշ», Տիգրան Չուխաջյանի «Արշակ Երկրորդ», Ավետ Տերտերյանի «Երկրաշարժ», Ա. Հարությունյանի «Սայաթ Նովա» օպերաների բեմադրությունները։
1995 թվականից պարբերաբար ելույթներ է ունեցել Սիրիայի Հալեպ քաղաքում, որտեղ ձայնագրել է Հայկական Սուրբ մեսսայի ամբողջական տարբերակը ։ 2016 թվականին Նյու Յորքում` Խ. Մեյխանեջյանի Սբ. Պատարագը` հեղինակի հետ։
2014 թվականից, Ամենայն Հայոց Գարեգին Բ կաթողիկոսի հրամանով սկսել է ղեկավարել Երևանի Գրիգոր Լուսավորիչ մայր եկեղեցու և հոգևոր ճեմարանի երգչախումբը ։
2017 թվականի հունիսից՝ Ա․ Սպենդիարյանի անվան օպերայի և բալետի ազգային ակադեմիական թատրոնի տնօրեն և գեղարվեստական ղեկավար Կոնստանտին Օրբելյանի հրավերով վերադարձել է օպերային թատրոն, որտեղ շարունակում է ղեկավարել թատրոնի երգչախումբը ։
Ծանոթագրություններ
Կատեգորիա:Հայ խմբավարներ Կատեգորիա:ՀՀ վաստակավոր արտիստներ Կատեգորիա:Հայ երաժիշտներ Կատեգորիա:ՀՀ մշակույթի նախարարության ոսկե մեդալակիրներ
Scream (երգ, Մայքլ Ջեքսոն)
Scream, ամերիկացի հեղինակ-կատարող Մայքլ Ջեքսոնի երգը, որը դուետով կատարել է իր քրոջ՝ Ջանեթ Ջեքսոնի հետ։ Երաժշտի «HIStory: Past, Present and Future, Book I» իններորդ ստուդիական ալբոմի առաջատար սինգլը։ Երգի հեղինակը և պրոդյուսերները Ջեքսոններն են՝ Ջիմի Ջեմի և Թերի Լյուիսի հետ համատեղ։
Ամերիկական Billboard Hot 100 հիթ-շքերթում երգը զբաղեցրել է հինգերորդ, իսկ Hot R&B/Hip-Hop Songs հիթ-շքերթում՝ երկրորդ հորիզոնականը։ «Scream» երգը գլխավորել է աշխարհի մի քանի երկրների հիթ-շքերթները, այդ թվում՝ համաեվրոպական European Hot 100 հիթ-շքերթը։ Երգը «Լավագույն վոկալային համագործակցություն» կատեգորիայում առաջադրվել է «Գրեմմի» մրցանակի։
Մարկ Ռոմանեկի նկարահանած տեսահոլովակի բյուջեն կազմել է 7 միլիոն ԱՄՆ դոլլար։ «Scream»ը աշխարհում ամենաթանկ երաժշտական տեսահոլովակն է։ Հոլովակն արժանացել է երեք «MTV Video Music Awards» և մեկ «Գրեմմի» մրցանակի։
Ստեղծման պատմություն և երգի առանձնահատկություններ
«Scream» երգը ի սկզբանե պլանավորվել է որպես Մայքլի և Ջանեթի դուետ, նրանք այս երգը գրել են Ջիմի Ջեմի և Թերի Լյուիսի հետ միասին։ Ջեմը հիշում էր, թե ինչպես էՋանեթին առաջարկել ընտրել մի քանի երգ, որոնցից մեկը «Scream» երգի ուրվագիրն էր։ Լսելով այն՝ Ջանեթն ասել է․ «Այն պիտի դուր գա Մայքլին, ես գիտեմ իմ եղբորը»։ Ջանեթը ճիշտ էր, երգիչը ընտրել է հենց այդ երգը՝ ցանկություն հայտնելով աշխատել նրա տեքստի և հնչողության վրա ։ Երկու պարտիաների ձայնագրությունը պիտի կայանար Նյու Յորքի «The Hit Factory» ստուդիայում։ Ջանեթը ցանկացել էր իր մասը ձայնագրել Մայքլից հետո։ Ջեմը հիշում էր, որ դա բավականին հապճեպ որոշում էր։ Երգիչը մտել է ստուդիա և հարգալից կերպով խնդրել ավելացնել երաժշտության ուժգնությունը ականջակալներում։ «Հետո սկսվեց ձայնագրությունը և հենց հնչեց երաժշտությունը նա սկսեց պարել ամբողջ սենյակով մեկ՝ ցուցադրելով իր բոլոր առավելությունները,- հիշում էր Ջիմի Ջեմը,- Երբ երաժիշտն ավարտեց իր պարտիան ստուդիայում կրկին տիրեց մեռելային լռություն»։ Ջանեթը որոշել է ձայնագրել իր  վոկալը ավելի ուշ Մինեապոլիսում, Ջեմն ու Լյուիսը հետո ուղարկել են երգչուհու պատրաստի ձայնագրությունը Մայքլին։ Երգիչը զանգահարել է պրոդյուսերներին․ «Նա հիանալի է հնչում։ Որտե՞ղ է նա ձայնագրվել», - «Մինեապոլիսում», - «Ես գնում եմ Մինեապոլիս»։ Ջեքսոնը քրոջ հետ մրցակցության զգացումից վերաձայնագրել է իր պարտիան ուրիշ ստուդիայում, բայց ըստ Ջեմի, «Scream» երգի վերջնական տարբերակում երգչի վոկալի 90 %-ը նա ձայնագրել էր Նյու Յորքում ։
«Scream» երգը բողոք է երաժշտի անհատական տարածքում զանգվածային լրատվամիջոցների միջամտության, զրպարտության և ստերեոտիպերի դեմ։ Երգը սկսվում է Ջեքսոնի ճիչով և ակուստիկ էֆեկտների միջոցով լսողի մոտ ստեղծվում է տպավորություն, որ երգիչը փակված է ապակե արկղում։ ««Scream» երգի հենց առաջին տողը՝ «Հոգնել եմ անարդարությունից» (անգլ․ «Tired of injustice») հիշեցնում է այն մասին, թե ինչպիսի բավականությամբ են սպիտակ լրագրողները ամեն ինչ անում Ջեքսոնին խայտառակելու համար»,- գրել է կինոքննադատ Արմոնդ Ուայթը,- «ԶԼՄ-ի նման ճնշման տակ ցանկացած աֆրոամերիկացու ստեղծագործություն անմիջապես անտեսվում է»։ Այս երգը չափավոր դանդաղ տեմպ ունի և ձայնագրված է սոլ մաժոր տոնայնությունում ։ Այն իր մեջ տարրեր է համադրում տեխնոյից, ֆանկից և ռոքից ։
Սինգլի թողարկում և քննադատների արձագանք
Սինգլի պաշտոնական թողարկումից գրեթե երկու շաբաթ առաջ երգը տարածվել է ամերիկական ռադիոկայաններում։ Epic Records-ի ներկայացուցիչները կատաղության մեջ էին և իրավիճակին ծանոթացրել են իրենց իրավաբաններին, չնայած երգի արտահոսքը չի վնասել սինգլի վաճառքին ։ «Scream»-ը թողարկվել է 1995 թվականի մայիսիս 29-ին որպես Մայքլ Ջեքսոնի «HIStory: Past, Present and Future, Book I» ապագա աբոմի լիդ-սինգլ։ Վաճառքի են հանվել CD-ներով և 7 և 12 դյույմանոց վինիլային սկավառակներով։ Ամերիկական Billboard Hot 100 հիթ-շքերթում երգը զբաղեցրել է հինգերորդ, իսկ Hot R&B/Hip-Hop Songs հիթ-շքերթում՝ երկրորդ հորիզոնականը ։ «Scream» երգը գլխավորել է Հունգարիայի, Ֆինլանդիայի և Նոր Զելանդիայի հիթ-շքերթները, այդ թվում՝ համաեվրոպական European Hot 100 հիթ-շքերթը ։ Մեծ Բրիտանիայում երգը զբաղեցրել է երրորդ հորիզոնականը ։
Ըստ Rolling Stone-ի և Ebony-ի լրագրողների՝ երգը «հիանալի» և «եռանդուն» առաջատար սինգլ է ։ Առմոնդ Ուայթը գրել է, որ նման երգերի օգնությամբ Ջեքսոնը հասարակությանն է հասցնում ԱՄՆ-ում կյանքի անհարմարության թեմատիկան։ «Քույրն ու եղբայրը ատամների արանքից դուրս են թքում տողեր քաղքենի հանրության մասին, ինդուստրիալ բիթերն ու զրնգացող հարվածային գործիքները լրացնում են հիանալի վոկալային պարտիաները։ Սա Ջեքսոնի այն երգերից է, որը դիմացել է ժամանակի փորձություններին»,- գրում է Dazed հրատարակչության լրագրողը ։ The Washington Post-ի գրախոսին երգը թվացել է «ձանձրալի և երաժշտական անհետաքրքիր» ։ Allmusic-ը լուսաբանողը նշել է, որ համեմատած Ջեքսոնի ավելի վաղ սինգլի՝ «Jam»-ի հետ՝ «Scream» երգը ավելի լավ է հնչում ։ The Seattle Times-ի քննադատները ստեղծագործությունն անվանել են «HIStory: Past, Present and Future, Book I» ալբոմի նոր նյութերից լավագույնը․ ««Դադարեք ճնշել ինձ» («Stop pressurin' me!») կրկնվող տողը համոզիչ է հնչում, Ջեքսոնը դրամատիկ է կատարում «Scream»-ը։ Նրանում կա սրություն և վարակիչ էներգետիկա» ։
Երաժշտական տեսահոլովակ
«Scream» երգի տեսահոլովակը նկարահանել է ռեժիսոր Մարկ Ռոմանեկը, նկարահանումների բյուջեն կազմել է 7 միլիոն ԱՄՆ դոլլար․ սա աշխարհի ամենաթանկ երաժշտական տեսահոլովակն է ։ Ռեժիսորը հիշում էր․ «Մենք չունեինք իսկական տիեզերանավ․․․ Այդ պատճառով մենք պարզապես կառուցեցինք այն»։ Դեկորացիայի տեղադրումը զբաղեցրել է երկու շաբաթ։ Սյուժեն հիմնված էր Ռոմանեկի սիրելի ֆիլմի՝ «2001 թվականի տիեզերական ոդիսականը»-ի և «Les Enfants Terrible» վեպի վրա ։ Գիտական ֆանտաստիկայի ոճում պահվող սև սպիտակ տեսահոլովակում Մայքլն ու Ջանեթը զվարճանում են իրենց սեփական ֆուտուրիստական տիեզերանավում՝ արտաքին աշխարհից ամբողջովին մեկուսացած։ Նրանք մեդիտացիայի համար ունեն իրենց սեփական քարերի այգին, ինչպես նաև հեռահար կառավարման վահանակով արվեստի ստեղծագործությունների պատկերասրահ և սքվոշի համար ֆուտուրիստական թենիսահարթակ ։ «Նրանց մեկուսացումը ուղեկցվում է դուրս գալու ձգտումով,- գրում է Արմոնդ Ուայթը,- Ռոմանեկը փոխանցել է հայտնիների ինքնադատաստանի ժամանակակից մեթոդ՝ բարդացնելով հոլովակը Էնդի Ուորհոլին, համացանցին և ժամանակակից արվեստին ուղղված հղումներով»։
Տեսահոլովակի պրեմիերան կայացել է 1995 թվականի հուլիսի 14-ին ABC հեռուստաալիքով։ «Scream»-ը մտել է Ջեքսոնի «HIStory on Film», «Volume II» և «Michael Jackson’s Vision » տեսահոլովակների հավաքածուների մեջ ։
Ազդեցություն
Պրոդյուսերներ Բոբ և Հարվի Վայնշթեյնները «Սարսափ ֆիլմի» նկարահանումների վերջնական փուլում որոշել են այն վերանվանել «Ճիչ»՝ ոգեշնչվելով Ջեքսոնի երգով ։
«Scream»-ի վիզուալ ազդեցությունը կարելի է նկատել TLC խմբի՝ «No Scrubs», Lil Mama-յի՝ «Shawty Get Loose» և Սիարայի՝ «I'm Out» տեսհոլովակներում ։
Արտաքին հղումներ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:1995 սինգլներ Կատեգորիա:Մայքլ Ջեքսոնի երգեր Կատեգորիա:Մայքլ Ջեքսոնի տեսաերիզներ
Մոնրեալի դրոշ
Մոնրեալի դրոշ, Մոնրեալի պաշտոնական խորհրդանիշն է 1939 թվականից։ Առաջին անգամ ներկայացվել է 1935 թվականի մայիսին։ Հիմնված է քաղաքի զինանշանի վրա։ Դրոշը վերանայվել է 1939 թվականի մայիսին և 2017 թվականի սեպտեմբերին։ Դրոշի համաչափությունը` 1:2։
Սիմվոլիզմ
Ըստ քաղաքի պաշտոնական կայքէջի՝ կարմիր գերբային խաչը ներկայացնում է «քրիստոնեական դրդապատճառներն ու սկզբունքները, որոնցով ղեկավարվել են քաղաքի հիմնադիրները» ։ Հինգ խորհրդապատկերները ներկայացնում են բնիկ ժողովուրդների նախնիների ներկայությունը և 19-րդ դարում քաղաքում հաստատված չորս հիմնական եվրոպական էթնիկ խմբերին, որոնք նույնպես ներկայացված են Canadian Red Ensign-ի (Կանադայի դրոշը մինչև 1965 թվական) վրա։  Դրանք են՝
Նախորդ դրոշ
Մոնրեալի դրոշը հիմնված է իր զինանշանի վրա։ Բնօրինակ զինանշանը մշակվել է 1833 թվականին Մոնրեալի առաջին քաղաքապետ Ժակ Վիգերի կողմից։ Այն նման էր ներկայիս տարբերակին, այն տարբերությամբ, որ կարմիր խաչը անկյունագծային էր և ներկայիս կապույտ հերալդիկ շուշանի փոխարեն կուղբ էր։
Ներկայիս դրոշ
2017 թվականի փետրվարի 12-ին Մոնրեալի քաղաքապետ Դենիս Կոդերը հայտարարել է Մոնրեալի դրոշի փոփոխության մասին, որտեղ պետք է ներառվի Առաջին ազգերի խորհրդանիշը ։ Որոշումը կայացվել է 2017 թվականին քաղաքի հիմնադրման 375-ամյակի կապակցությամբ։ Խորհրդանիշն ընտրվել է Մոնրեալի առաջին ազգերի համայնքների կողմից։
Արտաքին հղումներ
Կատեգորիա:Դրոշներ ըստ քաղաքների Կատեգորիա:Կանադայի դրոշներ Կատեգորիա:1935 հիմնադրումներ Կանադայում
Սոֆյա Էրամջյան
Սոֆյա Էրամջյան, հայ դերասանուհի, Հակոբ Պարոնյանի անվան երաժշտական կոմեդիայի պետական թատրոնի հիմնադիրներից մեկը ։
Կենսագրություն
Սովորել է Մոսկվայում։ Բեմական վարպետություն է սովորել Ռուբեն Սիմոնովի թատերական ստուդիայում։ Տիգրան Չուխաջյանի «Կարինե» օպերետի հայաստանյան առաջին բեմադրության հերոսուհու՝ Կարինեի առաջին դերակատարն է եղել ։
Ծանոթագրություններ
Կատեգորիա:Հայ դերասանուհիներ
Նշավան
Նշավան, գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 6 կմ հյուսիս-արևմուտք։
Նախկինում Ալպավա անվանումով ընդգրկված է եղել Երևանի նահանգի Երևանի գավառում ։
Պատմություն
Բնակիչների նախնիները 1828 թվականին գաղթել են Խոյի և Սալմաստի գյուղերից։ Նախկինում ունեցել է Ալփավա, Ալփավան, Արպավար, Լուսակերտ անվանումները։ Նշավան է վերանվանվել 1967 թվականին։
Գյուղը տեղադրված է Արարատյան դաշտում Ազատ գետի հովտում։ Ծովի մակարդակից ունի 880 մ բարձրության վրա։
Կլիման
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Նշավանի մշտական բնակչությունը կազմել է 1725, առկա բնակչությունը` 1629 մարդ, բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի առկա 488 տնտեսություն, դպրոց, մանկապարտեզ, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 237 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 150 հա։ Ունի պտղատու և խաղողի այգիներ, համապատասխանաբար կազմելով 41 հա և 15 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերություն չունի։
Արտաքին հղումներ
Կատեգորիա:Արարատի մարզի գյուղեր Կատեգորիա:1828 թվականին հիմնադրված բնակավայրեր
Սանտա Կատալինա (Խուխույ)
Սանտա Կատալինա (Santa Catalina), գյուղաքաղաք Արգենտինայում։ Համանուն դեպարտամենտի վարչական կենտրոնը։ Մտնում է Սանտա Կատալինա դեպարտեմենտի Խուխույ պրովինցիայի կազմի մեջ։
Բնակչությունը՝ 332 մարդ (ըստ 2001 թվականի տվյալների)։
Դիրքը
Գյուղաքաղաքը գտնվում է Սան Սալվադոր դե Խուխույ պրովինցիայի մայրաքաղաքից 1 կմ հեռավորության վրա։
Ժողովրդագրություն
Համաձայն Վիճակագրության ազգային ինստիտուտի 2001 թվականի մարդահամարի տվյալների, քաղաքի բնակչությունը կազմում է 332 մարդ, որից 170-ը՝ տղամարդ, 162-ը՝ կին։
Ֆոմկինա
Ֆոմկինա (Фомкина), գետ Կամչատկա թերակղզի, Ռուսաստանում։ Գետի երկարությունը մոտ 31 կմ։ Թափվում է Կամչատկա գետի ձախ ափին՝ 241 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Սիմոն Խաչատրյան (ազատամարտիկ)
Սիմոն Թաթոսի Խաչատրյան, հայ ազատամարտիկ, ինքնուս նկարիչ, քանդակագործ։
Կենսագրություն
Սիմոն Խաչատրյանը ծնվել է 1958 թվականին Երևանում։ 1977-1979 թվականներին ծառայել է ԽՍՀՄ ԶՈՒ-ում։ 1976 թվականին ավարտել է Երևանի սննդի արդյունաբերության տեխնիկումը։ 1988 թվականից մասնակցել է գործադուլների, հացադուլների, հանրահավաքների։
1989-1994 թվականներին «Սյունիք» աշխարհազորայինի, «Արաբո», էջմիածնի կամավորական ջոկատների կազմերում մասնակցել է ՀՀ Գորիսի (Կոռնիձոր, Շուռնուխ, Խնձորեսկ), Կապանի (Դավիթ Բեկ), Վայքի (Բարձրունի, Խնձորուտ) և ԼՂՀ Հադրութի, Մարտակերտի (Կիչան, Դրմբոն, Սարսանգի հիդրոհանգույց, Մատաղիս) շրջանների ինքնապաշտպանական և ազատագրական մարտերին։ Գորիսի ինքնապաշտպանության ժամանակ վիրավորվել է, ապաքինվելուց հետո վերադարձել մարտադաշտ։
Մահացել է 1994 թվականին Արցախի Մարտակերտի շրջանի Մատաղիս գյուղում։ Թաղված է Եռաբլուրում ։
Որպես արվեստագետ
Ունի հայրենասիրության թեմային նվիրված մի շարք գեղանկարչական ստեղծագործություններ և քանդակներ, որոնք ցուցադրվել են «Զենք և վրձին» խորագիրը կրող ցուցահանդեսներում (Երևան, 1999 և 2000)։
Պարգևներ
Պարգևատրվել է ՀՀ «Արիություն» մեդալով։
Ծանոթագրություններ
Կատեգորիա:Հայ ազատամարտիկներ Կատեգորիա:Արցախյան ազատամարտի մասնակիցներ Կատեգորիա:Ինքնուս նկարիչներ Կատեգորիա:Արիության մեդալակիրներ Կատեգորիա:Հայ քանդակագործներ
Անդի Պոլո
Անդի Խորման Պոլո Անդրադե (Andy Jorman Polo Andrade, ), պերուացի ֆուտբոլիստ «Պորտլենդ Տիմբերս» ակումբի և Պերուի ազգային հավաքականի հարձակվող։ 2018 թվականի աշխարհի առաջնության մասնակից։
Ակումբային կարիերա
Պոլոն մայրաքաղաքային «Ունիվերսիտարիո» ակումբի սան է։ 2011 թվականի ապրիլի 23-ին «Ալյանս Ատլետիկո» ակումբի դեմ խաղի ժամանակ Պոլոն կատարել է իր նորամուտը նոր ակումբի կազմում 16 տարեկան հասակում ։ Մայիսի 7-ին «Սենսիանո» ակումբի դեմ խաղի ժամանակ Պոլոն խփել է իր առաջին գոլը ակումբի կազմում ։ Շատ կարճ ժամանակ անց Պոլոն սկսել է խաղալ «Ունիվերսիտարիո» ակումբի հիմնական կազմում։
Մրցաշրջանի կեսին Պոլոն ընտրվել է որպես ակումբի մարզիչ Լիբերտադորեսի գավաթի խաղարկության ժամանակ։ Պոլոն դարձել է ակումբի լավագույն ռմբարկու, եզրափակչում թիմը հաղթել է «Բոկա Հունիորս» ակումբին ։
2011 թվականի սեպտեմբերի 1-ին «Դեպորտիվո Անսոատենգի» ակումբի դեմ խաղի ժամանակ Պոլոն կատարել է իր նորամուտը Լիբերտադորեսի գավաթի շրջանակներում ։ 17 տարեկան հասակում «Գոդոյ Կրուս» ակումբի դեմ խաղի ժամանակ Պոլոն կատարել է գոլային փոխանցում, և նա ճանաչվել է խաղի լավագույն ֆուտբոլիստ ։ Հոկտեմբերի 21-ին որակավորման փուլի խաղերի ժամանակ Պոլոն գոլ է խփել, և դա եղել է այդ հանդիպման միակ գոլը, ինչպես նաև նա օգնել է իր թիմին «Գոդոյ» ակումբի դեմ խաղի ժամանակ իրացնել 11 մետրանոց հարվածը ։
2014 թվականի հունվարի 31-ին Պոլոն պայմանագիր է կնքել իտալական «Ինտեր» ակումբի հետ։ Խաղային փորձ ձեռք բերելու համար նա վարձավճարով տեղափոխել է Կոլումբիական «Միլոնարիոս» ակումբի կազմ։ Հուլիսի 20-ին «Էնվիգադո» ակումբի դեմ խաղի ժամանակ Պոլոն կատարել է իր նորամուտը Մուստանգայի գավաթի խաղարկության շրջանակներում ։ Սեպտեմբերի 14-ին «Սան-Ֆե» ակումբի դեմ խաղի ժամանակ նա խփել է իր առաջին գոլը «Միլոնարիոս» ակումբի կազմում ։ 2015 թվականին «Ինտեր» ակումբը վարձավճարի ավարտից հետո Պոլոին կրկին վարձավճարային հիմունքներով տեղափոխվել է «Ունիվերսիտարիո» ակումբի կազմ։
2017 թվականի սկզբին Պոլոն տեղափոխվել է Մեքսիկական «Մոնարկաս Մոնրեալ» ակումբի կազմ ։ Հունվարի 22-ին «Սանտոս Լագունա» ակումբի դեմ խաղի ժամանակ Պոլոն կատարել է իր նորամուտը Մեքսիկական պրեմիերայում ։ Փետրվարի 13-ին «Չյապաս» ակումբի դեմ խաղի ժամանակ Պոլոն խփել է իր առաջն գոլը «Մոնարկաս Մոնրեալ» ակումբի կազմում ։ 2018 թվալանի սկզբին Պոլոն վարձավճարով տեղափոխվել է ամերիկյան «Պատլերս Տիմբերս» ակումբի կազմ։ Մարտի 5-ին «Լոս-Անջելես Գելակսի» ակումբի դեմ խաղի ժամանակ Պոլոն կատարել է իր նորամուտը ՄԼՍ-ի շրջանակներում ։
Միջազգային կարիերա
2011 թվականին Պոլոն Պերուի երիտասարդական հավաքականի կազմում մասնակցել է Հարավայի Ամերիկայի երիտասարդական առաջնությանը, որը անցկացվում էր Էկվադորում։ Մրցաշարի ընթացում նա մասնակցել է Արգենտինայի, Էկվադորի , Բոլիվիայի և Ուրուգվայի հավաքականների դեմ խաղերում։ Արգենտինայի, Էկվադորի և Ուրուգվայի դեմ խաղերում Պոլոն խփել է երեք գնդակ։
2013 թվականին Պոլոն Պերուի երիտասարդական հավաքականի կազմում հաղթել է Արգենտինայում անցկացվող Հարավայի Ամերիկայի երիտասարդական առաջնությանը։ Մրցաշարի ընթացքում նա մասնակցել է Չիլիի, Կոլումբիայի , և երկու անգամ Էկվադորի հավաքականների դեմ խաղերում։
2016 թվականին Պոլոն հայտագրվել է իր թիմի կազմում մասնակցելու ԱՄՆ-ում անցկացող Ամերիկայի գավաթի խաղարկությանը։ Մրցաշարի ընթացքում նա մասնակցել է Հայիթիի, Էկվադորի , Բրազիլիայի և Կոլումբիայի հավաքականների դեմ խաղերում։
2018 թվականին Պոլոն հայտագրվել է իր թիմի կազմում մասնակցելու Ռուսաստանում անցկացվող 2018 թվականի աշխարհի առաջնությանը: Մրցաշարի ընթացքում նա չի մասնակցել ոչ մի հանդիպման, սակայն եղել է պահեստայինների նստարանին։
Արտաքին հղումներ
Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի հարձակվողներ Կատեգորիա:Ինտեր Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ալեգրիի գավառ
Ալեգրիի գավառ (Microrregião de Alegre), գավառ Բրազիլիայում, մտնում է Էսպիրիտու Սանտու նահանգի մեջ։ Մտնում է Էսպիրիտու Սանտու նահանգի հարավային մարզի մեջ։ Բնակչությունը կազմում է 163 999 մարդ 2006 թվականի տվյալով։ Զբաղեցված տարածքը 3465,183 կմ²։ Բնակչության խտությունը 47,3  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Էսպիրիտու Սանտու նահանգի գավառներ
Հարրի Փոթերը և Ազքաբանի կալանավորը
Հարրի Փոթերը և Ազքաբանի կալանավորը Հարրի Փոթեր նովելաշարի երրորդ մասն է՝ գրված Ռոուլինգի կողմից։ Գիրքը պատմում է Հարրի Փոթերի՝ երիտասարդ հրաշագործի Հոգվարթսի համալսարանում երրորդ ուսումնական տարվա մասին։ Իր ընկերներ Ռոնի և Հերմիոնայի հետ Հարրին քննում է Բլեք Սիրիուսին՝ Ազքաբանից փախուստի դիմած կալանավորին։ Նրանք վստահ էին, որ նա Վոլդեմորտի հին դաշնակիցներից է։
Գիրքը հրատարակվել է 1999 թվականի հուլիսի 8-ին Մեծ Բրիտանիայում «Bloomsbury» տպարանում, իսկ ԱՄՆ-ում՝ 1999 թվականի սեպտեմբերի 8-ին «Scholastic Inc» տպարանի կողմից ։ Ռոուլինգը գրքի գրությունը հեշտ էր համարում՝ ավարտելով այն գրելն սկսելուց 1 տարի հետո։ Մեծ Բրիտանիայում այն վաճառվել է 68.000 օրինակով գրքի լույս տեսնելուց ընդամենը 3 տարի անց և մինչ այժմ այն վաճառվել է 3 միլիոն օրինակով ։ 1999 թվականին գիրքը հաղթել է Կոստա մրցանակաբաշխությունը, իսկ 2000 թվականին՝ Լոկուսի մրցանակը լավագույն ֆանտաստիկ նովելի անվանակարգում։
Գիրքը հասանելի է նաև հայերենով, այն հրատարակվել է Զանգակ հրատարակչության կողմից, թարգմանիչ Ալվարդ Ջիվանյան։
Գրքի ֆիլմային վերամշակումը արտադրվել է 2004 թվականին՝ վաստակելով $796 միլիոն և արժանանալով հայտնի քննադատների ողջույնին։
«Հարրի Փոթերը և Ազքաբանի կալանավորը» գրքի հիման վրա ստեղծված վիդեո խաղերը նույնպես թողարկվել են մի քանի ծրագրերով և մեծ մասամբ արժանացել են դրական կարծիքների։
Հակիրճ նկարագրւոթյուն
Տասներկու երկար տարիներ Ազքաբանի բանտում փակված էր Սիրիուս Բլեք անունով սոսկալի մի կալանավոր։ Նրանից վախենում են բոլորը` մագլ թե մոգ։ Ժամանակին Բլեքը մեկ անեծքով տասներեք հոգու էր միաժամանակ կործանել։ Շատերը կարծում էին, որ նա լորդ Վոլդեմորի հետնորդն էր։ Եվ ահա Սիրիուս Բլեքին հաջողվում է խորամանկել անգամ Ազքաբանի պահնորդներին և փախչել իր ատելի խցից։ Ինչ–որ կերպ Բլեքը ճակատագրով կապված է Հարրիի հետ։ Թեև դպրոցում Հարրին շրջապատված է նվիրված ընկերներով և իմաստուն ու հմուտ ուսուցիչներով, Հոգվորթսում կա մեկը, որ խիստ վտանգավոր է նրա համար, սակայն որևէ մեկի մտքով չի անցնում կասկածել նրան ։
Դիպաշար
Վեպը սկսվում է Հարրիի՝ Դուրսլեյների մոտից վերադարձից, որտեղ նա Մագլի հեռուստացույցով տեսնում է, որ Սիրուս Բլեք անունով մի կալանավոր փախել է։ Ոնթ Մարգի վիրավորանքները՝ ուղղված Հարրիին և նրա ծնողներին, ստիպում է նրան փախչել։ Նա գնում է Դիագոնի նրբանցք, որտեղ հանդիպում է Կորնելիուս Ֆաջին՝ կախարդանքի նախարարին, ով խնդրում է Հարրիին մնալ Դիեգոնի նրբանցքում Հոգվարթսում դասերի սկսվելուն մնացած 3 շաբաթը։
Հոգվարթս մեկնելուց 1 գիշեր առաջ Հարրին իմանում է փախած կալանավորի՝ Սիրիուս Բլեքի մասին։ Պարզվում է, որ նա դատապարտված մարդասպան է և հավատալի էր, որ նա ցանկանում է սպանել Հարրիին։ Հոգվարթսի ճանապարհին մի Դեմենտոր Հարրիի ուշաթափության պատճառն է դառնում։ Հարրին, Ռոնը և Հերմիոնան իմանում են, որ Դեմենտորները պետք է շրջափակեն դպրոցը Հարրիին Բլեքից պաշտպանելու համար։ Հոգվարթսում Հարրին մի շարք խնդիրներ ուներ՝ կապված Դեմենտորների հետ՝ այդ թվում նաև քվիդիչի խաղը, որի ընթացքում 50 ոտնաչափ բարձրությունից նա ուշաթափվում և ընկնում է իր թռչող ցախավելից։ Հարրիի հետ դասից դուրս աշխատելով՝ Լյուպինը սովորեցնում է նրան Պատրոնուսի կախարդանքը Դեմենտորներին ետ մղելու համար։
Հոգսմեդ գյուղ անօրինական այցի ժամանակ Հարրին թաքուն ականջ է դնում իր ուսուցիչներից մեկի և Ֆաջի խոսակցությունը Բլեքի մասին, որում ասվում էր, որ Բլեքը Հարրիի ծնողների ընկերն էր, սակայն դավաճանել է նրանց և Վոլդեմորտին թույլատրել տուն մտնել։ Նա նաև սպանել էր 13 Մագլների և նրանց հին ընկեր Փիթեր Փեթիգրյուին։ Ռոնի և Հերմիոնայի ընկերությունը ավելի ուշ թուլանում է, երբ Ռոնը հավատում է, որ Հերմիոնայի կատու Կրուկշանկսը կերել է իր առնետին՝ Սկաբերսին։ Ամանորին Հարրին ստանում է առեղծվածային նվեր՝ «Firebolt» ցախավելի վերջին մոդելը։ Վախենալով, որ այն կարող է անիծված լինել՝ Հերմիոնան ուղարկում է նվերը պրոֆեսոր ՄաքԳոնալին, ով վատ համբավ ուներ Հերմիոնայի, Հարրիի և Ռոնի մետ։
Ռոնը, Հերմիոնան և Հարրին մեծ ճիգեր են գործադրում Հագրիդի հիպոգրիֆին՝ Բաքբիկին փրկելու համար։ Նրանց ճիգերը անհաջող են, սակայն շուտով Սկաբերսը վերահայտնվում է, որից հետո նրանք իմանում են, որ Բաքբիկը բահապատժի է ենթարկվել։ Ռոնը հալածում է Սկաբերսին միայն նրա համար, որ այն շունը, որին Հարրին տեսել էր առաջ, հարձակվի իր վրա։ Շունը քաշ է տալիս Ռոնին թունելի միջով մինչև «Ճչացող խրճիթ»։ Հարրին ու Հերմիոնան հետևում են նրանց, և այնտեղ փոքր դիմադրություն է տեղի ունենում, երբ նրանք գտնում են Ռոնին և Սիրիուսին։ Վերջինս շնից կերպարանափոխված է լինում։ Լյուպինը ներս է մտնում, և նրանք բացատրում են իրավիճակը Հարրիին և իր ընկերներին։ Պարզվում է, որ Լյուպինը գայլամարդ է։ Լյուպինը բացատրում է, որ նա իր Ռոնի առնետ ոչ այլ ոք է, քան կենդանական կերպարանք ընդունած Փեթիգրյուն, որը պարզապես թաքնվում էր Բլեքից։
Ժամանում է Սնեյփը՝ Բլեքին ձերբակալելու, սակայն Հարրին նրան անգիտակից կերպով խփում է։ Լյուպինն ու Բլեքը ձևափոխում են Փոթիգրյուին՝ մարդու կերպարանք տալով և պատրաստվում սպանել նրան, սակայն Հարրին կանգնեցնում է նրանց, քանի որ նա մտածում է, որ իր հայրը չէր ցանկանա դա։ Նրանք վերադառնում են Հոգվարթս, Լյուպինը կրկին դառնում է գայլամարդ և դառնում կատաղի՝ ձեռքից բաց թողնելով այն դեղորայքը, որը նրան թույլ կտար ունենալ մարդկային ուղեղ կենդանու մարմնի մեջ գտնվելու ժամանակ։ Փոթիգրյուն կրկին փախչում է, սակայն Բլեքը կանխում է Լյուպինին ուրիշների վրա հարձակվելուց իր գայլամարդային կերպարանքում։
Երբ նրանց արթնանում են հիվանդանոցում, Հարրիին, Ռոնին և Հերմիոնային ասում են, որ Բլեքը դատապարտվել է Դեմենտորի համբույրին, ինչը վերացնում է ստացողի հոգին։ Դամբլդորը խորհուրդ է տալիս Հերմիոնային և Հարրիին օգտագործել Հերմիոնայի՝ ժամանակը վերադարձնող սարքը, որը կարող է նրանց թույլ տալ վերադառնալ ժամանակի ընթացքում և փրկել Բաքբիկին։ Այնուհետև Հարրին վերադառնում է Դուրսլեյների մոտ։
Հրատարակությունը և ընդունելությունը
«Հարրի Փոթերը և Ազքաբանի կալանավորը» Հարրի Փոթերը նովելաշարի երրորդ գիրքն է։ Առաջինը՝ Հարրի Փոթերը և փիլիսոփայական քարը հրատարակվել էր 1997 թվականի հունիսի 26-ին։ Երկրորդը՝ Հարրի Փոթերը և գաղտնիքների սենյակը, հրատարակվել է 1998 թվականի հուլիսի 2-ին ։ Ռոուլինգը սկսել է գրել «Հարրի Փոթերը և Ազքաբանի կալանավորը» երկրորդ մասը վերջացնելուց մեկ օր հետո ։
Հարրի Փոթերի 3 գրքերի մեջ «Հարրի Փոթերը և Ազքաբանի կալանավորը» ամենակարճ ժամանակն է խլել գրելու համար։ «Հարրի Փոթերը և փիլիսոփայական քարը» գրվել է 5 տարում, «Հարրի Փոթերը և գաղտնի սենյակը» 2 տարում է գրվել՝ մինչդեռ «Հարրի Փոթերը և Ազքաբանի կալանավորը» գրվել է մեկ տարում ։ Ռոուլինգի ամենասիրելի հատվածը հետևյալ գրքում Ռեմուս Լյուպինին ներկայացնով հատվածն է։ Ռոուլինգը նաև ասել է «Ազքաբանի կալանավորը ամենալավ գրային փորձն է եղել, որ ես ունեցել եմ... ես շատ հարմարավետ տեղում էի երրորդ հատվածը գրելիս։ Ֆինանսական խնդիրները վերացել էին և մամուլի կողմից ուշադրությունը չափազանց մեծ չէր։»
Քննադատների ընդունելություն
Գրեգորի Մագիրը կարծիք է գրել «The New York Times» ամսագրում գրքի վերաբերյալ՝ ասելով «Առայժմ սյուժեի շրջանակներում գրքերը նոր բան չեն անում, սակայն դրանք անում են այն հիանալի կերպով... առայժմ շատ լավ է» ։ Թերթում հնչած կարծիքում ասվում էր «Ազքաբանի կալանավորը կարող է լինել Հարրի Փոթերի ամենալավ գիրքը»։ Kidsreads.com կայքի քննադատն ասում է. «Այս ֆանտաստիկ գիրքը կարող է քեզ սոված թողնել Հարրի Փոթերի այն 4 հավելյալ գրքերի համար, որի վրա հիմա Ռոուլինգն աշխատում է։ Հարրիի 3-րդ տարին կախարդանք է։ Բաց մի թողեք այն» ։
Մարթա Պարավանոն նույնպես դրական կարծիք է արտահայտել գրքի վերաբերյալ՝ անվանելով այն բավականին լավ գիրք։ Որպես ավելացում՝ «Publishers Weekly»-ն ասում է. «Փոթերի հմայքը խստորեն պահպանվում է»։
Ինչևէ, Անթոնի Հոլդենը, ով Ազկաբնի կալանավորին դեմ դատողներից էր, բացասական կարծիք ուներ գրքի մասին՝ ասելով, որ կերպարները «լիովին սև ու սպիտակ են» և «պատմությունը կանխատեսելի է, զգայականությունը մինիմալ չափով է» ։
Մրցանակներ
«Հարրի Փոթերը և Ազքաբանի կալանավորը» հաղթել է մի շարք մրցանակներ՝ այդ թվում և 1999 թվականի Բրամ Սթոքրի մրցանակը երիտասարդ ընթերցողների համար նախատեսված լավագույն աշխատանք անվանակարգում, 1999 թվականի FCGB երեխաների մրցանակաբաշխությունը, 1999 թվականին Կոստա գրական մրցանակը և 2000 թվականին Լոկուսի մրցանակը լավագույն ֆանտաստիկ վեպ անվանակարգում։ Այն նաև առաջադրվել է 2000 թվականի Հյուգոյի մրցանակին լավագույն վեպ անվանակարգում, սակայն պարտվել է «Երկնքի խորությանը»։ Այն նաև հայտնվել է New York Times-ի բեսթ սելլերների ցուցակում։ 2003 թվականին վեպը BBC-ի 24 գրքերի շարքում է հայտնվել ։
Ֆիլմ
Հարրի Փոթերը և Ազբականի կալանավորը գրքի ֆիլմային տարբերակը թողարկվել է 2004 թվականին և ղեկավարվել Ալֆոնս Կուարոնի և էկրանավորող Սթիվ Կլովսի կողմից ։ Ֆիլմի առաջին ցուցադրությունը եղել է տոմսարկղում և նույն տողում ցուցադրվել 2 շաբաթ։ Սակայն այն 796.7 միլիոն դոլարի հաջողություն է ունենում, ինչը դարձնում է ֆիլմին ամենամեծ որկրորդ ֆիլմը Շրեկ 2-ից հետո։ Ֆիլմը համարվում է 471-րդը «Empire» ամսագրի 2008 թվականի ցուցակի բոլոր ժամանակների 500 ամենալավ ֆիլմերի մեջ ։
Վիդեո խաղ
Վիդեո խաղը թողարկվել է ֆիլմին զուգահեռ։ Տարբեր տեսակներ թողարկվել են 2004 թվականի մային և հունիսին ։ Խաղը տարբեր հարթակների համար է՝ PC, Game Boy Advance, Xbox, Playstation 2 և GameCube: Խաղը, ընդհանուր առմամբ, հաջողվել է։ Ամենաբարձր գնահատականին այն արժանացել է «Game Boy Advance» տարբերակի համար՝ 7.5/10 ։
Ծանոթագրություններ
Կատեգորիա:Հարրի Փոթեր Կատեգորիա:1999 վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Աֆոնսու Կլաուդիուի գավառ
Աֆոնսու Կլաուդիուի գավառ (Microrregião de Afonso Cláudio), գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հարավային մարզի մեջ։ Բնակչությունը կազմում է 136 407 մարդ 2006 թվականի տվյալով։ Զբաղեցված տարածքը 3818,002 կմ²։ Բնակչության խտությունը 35,7  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Ռաիսա Սարկիսովա
Կենսագրություն
Երևանի Հակոբ Պարոնյանի անվան երաժշտական կոմեդիայի պետական թատրոնի հիմնադրման օրը՝ 1942 թվականի հունիսի 22-ին, թատրոնի առաջին՝ Նելսոնի «Թագավորը զվարճանում է» ներկայացման դիրիժորն է եղել ։
Աֆոնսու Կլաուդիուի գավառ
Գավառի կազմ
Կատեգորիա:Բրազիլիայի գավառներ Կատեգորիա:Էսպիրիտու Սանտու նահանգի գավառներ
Ռաիսա Սարկիսովա
Կենսագրություն
1950 թվականին նշանակվել է թատրոնի գլխավոր դիրիժոր։ Բացի դասական օպերետներից Ռաիսա Սարկիսովան ղեկավարել է նաև հայկական ժամանակակից երաժշտական գործեր ։
Ծանոթագրություններ
Կատեգորիա:Հայ դիրիժորներ
Ազատություն (շաբաթաթերթ)
Ազատություն, շաբաթաթերթ, ապա՝ ամսաթերթ, վերջում՝ կիսամսյա։
Լույս է տեսել 1890֊1892 թվականներին Նյու Յորքում։ Խմբագիր-հրատարակիչ՝ Հայկակ Էկինյան։ Ամերիկահայ առաջին թերթերից է («Արեգակ» և «Սուրհանդակ» պարբերականներից հետո)։ Տպագրել է նյութեր տեղի հայ գաղութի կյանքից, լուրեր՝ Հայաստանից ։
Ծանոթագրություններ
Կատեգորիա:Հայկական շաբաթաթերթեր Կատեգորիա:ԱՄՆ-ի թերթեր Կատեգորիա:ԱՄՆ-ի հայկական պարբերականներ
Հերձաբույս
Հերձաբույս, շքանարգիզների ընտանիքի սոխուկավոր բույս։ Հայրենիքը Հարավային Աֆրիկան է։ Մշտադալար է։ Ունի գեղեցիկ դասավորված, ժապավենաձև, զուգահեռաջիղ, հաստ, հավասարաչափ կորացած արմատամերձ, մուգ կանաչ, կաշեկերպ տերևներ և գեղեցիկ նարջագույն, դեղին կամ սպիտակ գույնի ծաղիկներ, որոնք 60-70 սմ բարձրություն ունեցող ծաղկակոթունների վերին մասում դասավորված են հովանոցաձև։ Հիմնականում ծաղկում են ձմեռվա վերջին և գարնանը, երբեմն ամռանը։ Ծաղիկները բացվում են աստիճանաբար, որի շնորհիվ ծաղկումը երկար է տևում։ Ուժեղ աճ ունեցող բույսերը հաճախ արձակում են բաց են թողնում մի քանի ծաղկակոթուններ, ունենալով 20-40 ծաղիկ։ Հերձաբույսը չնայած արտաքին տեսքով նման է շքանարգիզներին, այնուամենայնիվ այդ բույսը սոխուկավոր չէ, այլ կոճղարմատավոր։
Բազմացվում է սերմերով և թփի բաժանումով (կոճղարմատների վրա աճող սերմնաբույսով)։ Սերմերից աճեցրած բույսները ծաղկում են 4-6 տարվա ընթացքում, իսկ վեգետատիվ բազմացման ընթացքում՝ 2-3 տարում։ Մինչև ծաղկելը ջրում են քիչ, իսկ ծաղկման ժամանակ՝ առատ։
Մշակության մեջ շատ են հանդիպում C. miniata Rgi. տեսակը կամ նրա հիբրիդները, որոնցից հայտնի են C. nobilis Ldl․-ը և C. gardeni Hook.-ը։
Կատեգորիա:Շքանարգիզազգիներ
Իվան Կռիլովի տուն-թանգարան
Հասցեն` Ռուսաստան, Ռոստովի մարզ, Նովոչերկասկ, Բուդյոննու փողոց, տուն 54։
Պատմություն և նկարագրություն
Նկարիչ Իվան Իվանովիչ Կռիլովի հուշաթանգարանը բացվել է 1979 թվականի հունիսի 1-ին Նովոչերկասկի այն տանը, որտեղ նա ապրել է 1900-1936 թվականներին։ Նկարիչը ծնվել է 1860 թվականին Դոնի կազակի ընտանիքում` Ելիզովետինսկայա գյուղում։ Սովորել է Սանկտ Պետերբուրգի գեղարվեստի ակադեմիայում։ Ավարտելով ուսումը` ապրել է Սանկտ Պետերբուրգում, Սիվերսկայա գյուղում, Մոսկվայում։ Այդ ժամանակ նա ձեռք է բերել բնապատկերի վարպետի համբավ։ «Նևայի սառույցը», «Մոսկվայի տեսարանը Վորոբյովի լեռներից» ձմեռային բնապատկերներով «Հյուսիսային շարքը» ձեռք է բերել Մեծ իշխան Սերգեյ Ալեքսանդրովիչը։ Այս աշխատանքի տարբերակը ներկայումս պահվում է թանգարանում։
Կովկասում և Ղրիմում նրա կատարած ճամփորդությունների տպավորությունները արտահայտվել են «Հարավային շարքի» նկարներում։ Կռիլովի բազմաթիվ աշխատանքներ նվիրված են Դոնի երկրամասին։ Դրանցում կարելի է տեսնել Դոնի տափաստանը, գետերի վարարումները, ծաղիկներ։ Նկարչին հաճախ անվանում են «Դոնի տափաստանների երգիչ»։ Մի քանի աշխատանք նկարիչը նվիրել է Տագանրոգ քաղաքին։ Այդ նկարներն են` «Տագանրոգի ծովափը», «Տագանրոգի ծովապատնեշը», «Փարոսը գիշերով», «Տագանրոգի սանդուղքը»։
XX դարի սկզբին նկարիչը վերադարձել է Դոն, Երրորդության տաճարի դպիրից գնել տուն։ Այստեղ նա ապրել է կնոջ` Ելիզավետա Իվանովնա Կռիլովայի (Բուրխգարդտ) և դստեր` Ելիզավետա Իվանովնայի հետ։ Այն տունը, որը ներկայումս թանգարան է, կառուցվել է մոտավորապես XIX դարի երկրորդ կեսին և հանդիսանում է տիպիկ կազակական տուն։
Ապրելով այդ տանը` նկարիչը դասախոսել է Պոլիտեխնիկական ինստիտուտում, կազմակերպել է գեղարվեստական ցուցահանդեսներ։ Իվան Իվանովիչ Կռիլովը Նովոչերկասկին է կտակել իր մոտ 900 կտավները։ Թանգարանի ցուցադրությունում պատմվում է նրա կյանքի այս շրջանի մասին ։
Թանգարանը ցույց է տալիս միջին խավի քաղաքացիների կենցաղը. տունը բաղկացած է ծածկապատշգամբով, նախասենյակով և բնակելի մասով փայտե կցակառույցից, որն ունի 4 սենյակ։ Տանը պահվում է նկարչի կյանքի հետ կապված իրերի ավելի քան 70 տոկոսը։ Պատերին նրա նկարներն են, ինքնանկարը։
Սրահում են գտնվում նրա շախմատային սեղանը, ճոճաթոռը, պատեֆոնը, մանդոլինը։ Ճաշասենակում կարելի է տեսնել ինքնաեռը, մուրաբա պատրաստելու համար պղնձե թասը, պուլիկները և այլն։
Տնակը եղել է Նովոչերկասկի մշակութային կյանքի կենտրոնակետը։ Այստեղ եղել են գրողներ Ալեքսանդր Իվանովիչ Կուպրինը, Ալեքսանդր Սերաֆիմովիչ Սերաֆիմովիչը, Կոնստանտին Անդրեևիչ Տրենյովը և այլք։ Տան հարևանությամբ կառուցված է ցուցասրահ, որտեղ վերաստեղծված է նկարչի արվեստանոցը։ Ցուցասրահում անցկացվում են Նովոչերկասկի նկարիչների քաղաքային գեղարվեստական ցուցահանդեսներ։
Նկարիչ Իվան Իվանովիչ Կռիլովի հուշաթանգարանը դաշնային նշանակության մշակութային հուշարձան է։
Հղումներ
Կատեգորիա:Ռուսաստանի մշակութային ժառանգություն Կատեգորիա:Ռոստովի մարզի թանգարաններ Կատեգորիա:Նովոչերկասկի թանգարաններ
Օսկարի 4-րդ մրցանակաբաշխություն
Օսկարի 4-րդ մրցանակաբաշխությունը կայացել է 1931 թվականի նոյեմբերի 10-ին, Լոս Անջելեսի «Բալտիմոր հյուրանոց»-ում 1800 հյուրերի ներկայությամբ: Մրցանակը պետական մակարդակի աջակցություն է ստացել: Արարողությանը մասնակցելու համար, ԱՄՆ-ի նախագահ Հերբերտ Հուվերի անձնական արձակմամբ, Վաշինգտոնից ժամանեց Չարլզ Կյորտիսը: Այդ տարի ստեղծվեց երեք նոր կատեգորիա. երկուսը սցենարի համար, և մեկը տեխնիկական նվաճումների համար : Դա առաջին արարողությունն էր, որի ժամանակ հանձնվեցին անագից ու կապարից պատրաստված արձանիկներ: Առաջ, արձանիկները բրոնզով ոսկեզօծված էին : «Լավագույն ֆիլմ» անվանակարգի հաղթող դարձավ ռեժիսոր Ուեսլի Ռագլզի վեստերն ժանրի` «Սիմարրոն» ֆիլմը, որն այդ երեկո ստացավ երեք արձանիկ «Սիմարրոն», (լավագույն ֆիլմ, լավագույն սցենարների ադապտացիա, լավագույն բեմադրող-նկարիչի աշխատանք): Լավագույն դերասանի համար մրցանակ ստացավ Լայոնել Բերիմորը, լավագույն դերասանուհու համար մրցանակ ստացավ Մարի Դրեսլերը: